సనా సయీద్

సనా సయీద్ (జననం 1988 సెప్టెంబరు 22) భారతీయ నటి, మోడల్. ఆమె బాలీవుడ్ చలనచిత్రాలు, టెలివిజన్‌ షోలలో నటిస్తుంది. ఆమె మొట్టమొదటిసారిగా కుచ్ కుచ్ హోతా హై (1998)లో చైల్డ్ ఆర్టిస్ట్‌గా నటించింది. ఆ తరువాత హర్ దిల్ జో ప్యార్ కరేగా (2000), బాదల్ (2000) వంటి చిత్రాలతో నటించడం కొనసాగించింది. ఆమె బాబుల్ కా ఆంగన్ చూటే నా (2008), లొ హో గయీ పూజా ఇస్స్ ఘర్ కి (2008) వంటి టెలివిజన్ షోలలో కూడా నటించింది.

2012లో, ఆమె కరణ్ జోహార్ స్టూడెంట్ ఆఫ్ ది ఇయర్‌లో సహాయక పాత్రతో పెద్ద తెరపై అడుగుపెట్టింది, ఇది బాక్సాఫీసు వద్ద వాణిజ్యపరంగా పెద్ద విజయం సాధించింది. ఆమె రియాల్టీ షోలు ఝలక్ దిఖ్లా జా 6 (2013), నాచ్ బలియే 7 (2015), ఫియర్ ఫ్యాక్టర్: ఖత్రోన్ కే ఖిలాడి 7 (2016)లలో పాల్గొన్నది.

 కెరీర్ 
ఆమె కుచ్ కుచ్ హోతా హై (1998), బాదల్ (2000), హర్ దిల్ జో ప్యార్ కరేగా (2000) వంటి వాణిజ్యపరంగా విజయవంతమైన చిత్రాలలో బాలనటిగా చేసింది. స్టార్ ప్లస్ లో ప్రసారమైన ఫాక్స్ కిడ్స్ అనే ప్రసిద్ధ పిల్లల కార్యక్రమానికి కూడా ఆమె ఆతిథ్యం ఇచ్చింది, ఇందులో ఆమె చతుర్ చాచి పాత్రను పోషించింది. ఆమె సోనీ టీవీ లో బాబుల్ కా ఆంగన్ చూటే నా, సబ్ టీవీలో లో హో గయి పూజా ఇస్ ఘర్ కీ వంటి టెలివిజన్ షోలలో కూడా కనిపించింది. డ్యాన్స్ రియాలిటీ షో ఝలక్ దిఖ్లా జాలో ఆమె ఆరవ స్థానంలో నిలిచింది. నృత్యంలో ఆమె శక్తి స్థాయిలకు ప్రశంసలు అందుకుంది.

2012లో, ఆమె కరణ్ జోహార్ రూపొందించిన స్టూడెంట్ ఆఫ్ ది ఇయర్ చిత్రంలో సిద్ధార్థ్ మల్హోత్రా, వరుణ్ ధావన్, అలియా భట్ వంటి వారితో కలిసి సహాయ పాత్రలో తెరంగేట్రం చేసింది. మొదటి సినిమాతోనే ఆమె బాలనటిగా వమర్శకుల ప్రశంసలందుకుంది. ఈ చిత్రం 2012 అక్టోబరు 19న దేశవ్యాప్తంగా 1400కి పైగా స్క్రీన్లలో విడుదలైంది. ఇది మిశ్రమ సమీక్షలను అందుకుని మంచి బాక్సాఫీస్ కలెక్షన్లను పొందింది. మూడు వారాల తర్వాత ఈ చిత్రం సెమీ హిట్ అయినట్లు బాక్స్ఆఫీస్ఇండియా ప్రకటించింది. నాచ్ బలియే 7లో ఆమె 5వ స్థానంలో నిలిచింది.

మే 2018లో, ఆమె జీ టీవీ టాక్ షో జుజ్ బాత్ లో అద్నాన్ ఖాన్, అర్జిత్ తనేజా, కరణ్ జోత్వానీ లతో కలిసి అతిథిగా కనిపించింది.

 ఫిల్మోగ్రఫీ 

 సినిమాలు 
సంవత్సరంసినిమాపాత్రగమనిక1998కుచ్ కుచ్ హోతా హైఅంజలి ఖన్నాబాల కళాకారిణి2000బాదల్ప్రీతిహర్ దిల్ జో ప్యార్ కరేగాప్రత్యేక ప్రదర్శన2012స్టూడెంట్ ఆఫ్ ది ఇయర్తాన్యా ఇస్రానీ2014ఫాగి.పాటః "లవ్లీ జింద్ వాలీ" కాట్ ఇన్ ది వెబ్లఘు చిత్రం 

 మూలాలు 
వర్గం:1988 జననాలు
వర్గం:భారతీయ సినిమా నటీమణులు
వర్గం:హిందీ సినిమా నటీమణులు
వర్గం:హిందీ టెలివిజన్ నటీమణులు
వర్గం:ఫియర్ ఫ్యాక్టర్: ఖత్రోన్ కే ఖిలాడి పాల్గొనేవారు
వర్గం:భారతీయ సినిమా బాలనటులు
వర్గం:భారతీయ టెలివిజన్ నటీమణులు